સંતો સાથે વાતચીત કર્યા બાદ તેમણે કહ્યું હતું કે, અયોધ્યામાં રામલલ્લાના દર્શન માટે લોકો આવે છે. આમા કોઇ શંકા નથી કે મંદિર હતુ અને રહેશે. મંદિરને ાત્ર ભવ્ય સ્વરુપ આપવામાં આવશે. સરકાર આ દિશામાં પહેલ કરી રહી છે. બંધારણીય હદમાં રહીને સમાધાન કરાશે. રામ જન્મભૂમિમાં હનુમાન ગડી સહિત મુખ્ય મંદિરોમાં દર્શન કર્યા બાદ મુખ્યમંત્રીએ આ મુજબની વાત કરી હતી. અયોધ્યામાં ચાલી રહેલા વિકાસ કામોની પણ તેમણે વાત કરી હતી. યોગીએ કહ્યું હતું કે, અયોધ્યા સાત પવિત્ર નગરો પૈકી એક છે. દિપોત્સવથી સમગ્ર વિશ્વમાં આની સંસ્કૃતિ દેખાઈ આવી છે.